Diari Oficial de la Generalitat Valenciana


Sumari del DOGV 6801, del 21-06-2012 (2012/6075)

RESOLUCIÓ de 24 de maig de 2012, del secretari autonòmic de Justícia de la Conselleria de Justícia i Benestar Social, per la qual s'acorda la inscripció, en el Registre de Fundacions de la Comunitat Valenciana, de l'actualització del Patronat de la Fundación Vecinal Vicente Blasco Ibáñez de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6801

Data del DOGV
:   21-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6075


Data del document
:   24-05-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 24 de maig de 2012, del secretari autonòmic de Justícia de la Conselleria de Justícia i Benestar Social, per la qual s'acorda la inscripció, en el Registre de Fundacions de la Comunitat Valenciana, de l'actualització del Patronat de la Fundación Vecinal Vicente Blasco Ibáñez de la Comunitat Valenciana. [2012/6075]  
Vist l'expedient incoat a instàncies de la Fundación Vecinal Vicente Blasco Ibáñez de la Comunitat Valenciana per a inscriure en el Registre de Fundacions de la Comunitat Valenciana l'actualització del seu patronat, basant-se en els següents fets:  
Primer. Agustín Gosgaya Urbina, Francisco Pérez Ruiz, Francisco Cercano Mullor i Ricardo Villarroya García, en un escrit datat el 17 de maig de 2012, amb registre d'entrada en esta Conselleria el dia 22 de maig de 2012, núm. 9680, presenten la renúncia al càrrec de patrons de la Fundación Vecinal Vicente Blasco Ibáñez de la Comunitat Valenciana, per mitjà de documents privats amb firma legitimada pel notari del Col·legi de València, amb residència a Aldaia, Ignacio Núñez Echevarria, de data 23 d'octubre de 2009.  
Segon. Després dels canvis, la distribució de càrrecs i composició del Patronat de la Fundación Vecinal Vicente Blasco Ibáñez de la Comunitat Valenciana queda de la manera següent:   
President: Vicente Andrés Arnedo Medina; vicepresident: (vacant); secretària no-patrona: Trinidad Rioja Saurí; tresorer: Rubén Arnedo Araujo, i vocal: Fernando Piera Jiménez.  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost, del Consell, determinen que a esta conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient segons que disposen els articles 46 i 47 de l'esmentat Reglament de Fundacions de la Comunitat Valenciana aprovat pel Decret 68/2011, de 27 de maig, del Consell.  
Quart. Els cessaments dels patrons de les fundacions es troben regulats en l'article 17 de la Llei 8/1998, de 9 de desembre, de la Generalitat, de Fundacions de la Comunitat Valenciana, modificada per la Llei 9/2008, de 3 de juliol, que disposa el següent:  
«2. El cessament i suspensió dels patrons d'una fundació es produirà en els supòsits previstos en l'article 18 de la Llei 50/2002, de 26 de desembre, de Fundacions.  
3. La substitució, cessament i suspensió de patrons s'inscriurà en el Registre de Fundacions de la Comunitat Valenciana.»  
El mencionat article 18 de la Llei 50/2002 exposa entre altres causes, la renúncia.  
Quint. L'article 47.6 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) preveu, entre els actes de les fundacions subjectes a inscripció registral:   
«6. El nomenament i acceptació, renovació, substitució, cessament i suspensió, per qualsevol causa, dels membres del Patronat i altres òrgans creats pels Estatuts, i no tenen tal consideració els patrons d'honor i altres càrrecs de caràcter honorífic.»   
Vistos la Constitució, la Llei 8/1998, de 9 de desembre, de la Generalitat, de Fundacions de la Comunitat Valenciana, modificada per la Llei 9/2008, de 3 de juliol, la Llei 50/2002, de 26 de desembre, el Decret 68/2011, de 27 de maig, i la normativa que s'aplica, resolc:  
  
Primer  
Inscriure en el Registre de Fundacions de la Comunitat Valenciana, les renúncies com a patrons de la Fundación Vecinal Vicente Blasco Ibáñez de la Comunitat Valenciana, d'Agustín Gosgaya Urbina, Francisco Pérez Ruiz, Fernando Cercano Mullor i Ricardo Villarroya García.  
  
  
Segon  
Inscriure en el Registre de Fundacions de la Comunitat Valenciana la composició i organització del Patronat de la Fundación Vecinal Vicente Blasco Ibáñez de la Comunitat Valenciana, segons es descriu en el fet tercer de la present resolució.  
  
Notifiqueu esta resolució, que no posa fi a la via administrativa i contra la qual es pot interposar recurs d'alçada, en el termini d'un mes, a comptar des de l'endemà de la notificació, davant del conseller de Justícia i Benestar Social; tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell. També, sense perjuí que es puga exercir qualsevol altre recurs que s'estime pertinent  
  
València, 24 de maig de 2012.- El secretari autonòmic de Justícia: Antonio Gastaldi Mateo.